Oulun kaupunki avaa tietoaineistojaan maksutta julkiseen käyttöön. Avoimen datan julkaisemisen tavoitteena on lisätä avoimen julkisen tiedon määrää ja sen hyödyntämistä mahdollisimman laajasti kansalaisten, yritysten, yhteisöjen, koulutuksen ja tutkimuksen toimesta.

Oulun kaupungin avoimien tietoaineistojen jakelukanavana toimii data.ouka.fi -portaali.

Oulun kaupungin dataportaali on yhtenäinen toteutus muiden Suomen suurimpien kaupunkien kanssa. Portaalin teknistä toteutusta kehitetään jatkuvasti kuutoskaupunkien välisellä yhteistyöllä. Yhteistyötä tehdään myös uusien aineistojen avaamisessa ja muussa avoimeen dataan liittyvässä toiminnassa. Oulun jakamat aineistot kerätään automaattisesti kerran vuorokaudessa valtakunnalliseen avoindata.fi -portaaliin, mikä edesauttaa kaupungin aineistojen löydettävyyttä.

Datatoiveita ja palautetta avoimeen dataan liittyen voit antaa avoin data -palautelomakkeen kautta. Muu kuin avoimeen dataan tai rajapintoihin liittyvä palaute vastaanotetaan ja käsitellään ainoastaan Oulun kaupungin karttapohjaisessa palautepalvelussa.

Julkaistujen aineistojen tekijänoikeuden tai tietokantasuojan haltija on Oulun kaupunki ellei aineistossa toisin ilmoiteta.